ନୂଆଦିଲ୍ଲୀଃ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ସମ୍ପର୍କରେ ଆପତ୍ତିଜନକ ଶବ୍ଦ ପ୍ରୟୋଗ କରିଥିବା ଅଭିଯୋଗରେ ଫସିଥିବା ଆପର ଗୁଜରାଟ ମୁଖ୍ୟ ଗୋପାଳ ଇଟାଲିଆଙ୍କୁ ଦୀର୍ଘ ୩ ଘଣ୍ଟା ଅଟକ ରଖିବା ପରେ ରିଲିଜ୍ କରିଛି ଦିଲ୍ଲୀ ପୁଲିସ୍। ଆଜି ପୁଲିସ୍ ତାଙ୍କୁ ନ୍ୟାଶନାଲ କମିଶନ ଅଫ ୱମେନ ବା ଜାତୀୟ ମହିଳା ଆୟୋଗଙ୍କ ଦିଲ୍ଲୀ ଅଫିସ ନିକଟରୁ ଉଠାଇ ନେଇଥିଲା।
ବିବାଦୀୟ ଶବ୍ଦ ପ୍ରୟୋଗ ଘଟଣାରେ ତାଙ୍କୁ କମିଶନ ଅଫିସ ପକ୍ଷରୁ ସମନ କରାଯାଇଥିଲା। ସେ ସମନ ଅନୁସାରେ ଆଜି ଅଫିସରେ ପହଞ୍ଚିବା ସହ ପ୍ରତିବାଦ କରିଥିଲେ। ଏନସିଡବ୍ଲ୍ୟୁ ଅଧ୍ୟକ୍ଷ ରେଖା ଶର୍ମା ତାଙ୍କୁ ଜେଲରେ ପୂରାଇ ଦେବାର ଧମକ ଦେବା ପରେ ଇଟାଲିଆଙ୍କୁ ପୁଲିସ୍ ନିକଟସ୍ଥ ସ୍ଥାନକୁ ଉଠାଇ ନେଇଥିଲା ବୋଲି ଆପ୍ ଅଭିଯୋଗ କରିଥିଲା। ଏହାକୁ ନେଇ ବାଦବିବାଦ ଚାଲିଥିବା ବେଳେ ପୁଲିସ୍ ତାଙ୍କୁ ଛାଡ଼ି ଦେଇଛି।
ଏହାପୂର୍ବରୁ ଏନସିଡବ୍ଲ୍ୟୁ ଅଧ୍ୟକ୍ଷ ରେଖା ଶର୍ମା ଆପ୍ କର୍ମୀମାନେ ତାଙ୍କ ଅଫିସ ଆଗରେ ଭିଡ଼ ଜମାଇ ଆତଙ୍କ ସୃଷ୍ଟି କରିବାକୁ ଚାହୁଁଥିବା ଅଭିଯୋଗ କରିଥିଲେ। ଏହାପରେ ଇଟାଲିଆଙ୍କୁ ଅଟକ ରଖାଯାଇଥିଲେ। ଏହି ଘଟଣାକୁ ନେଇ ଆପ୍ ଓ ବିଜେପି ମଧ୍ୟରେ ବାକଯୁଦ୍ଧ ଆରମ୍ଭ ହୋଇଯାଇଛି।
BJP की Police, BJP का Women Commission, BJP के अधीन हर एक Institution @Gopal_Italia के पीछे पड़ा हुआ है।
पाटीदार समाज से भाजपा की नफ़रत आज सबको नज़र आ रही है।
ସୂଚନାଯୋଗ୍ୟ, ଏବେ ସୋଶାଲ ମିଡିଆରେ ଭାଇରାଲ ହେଉଥିବା ଭିଡିଓଟି ୨୦୧୮ର ବୋଲି କୁହାଯାଉଛି। ଏଥିରେ ଇଟାଲିଆ ପ୍ରଧାନମନ୍ତ୍ରୀ ମୋଦିଙ୍କୁ 'ନିଚ୍ ଆଦମୀ' ବୋଲି କହୁଥିବା ଦାବି କରାଯାଇଛି। ହେଲେ ଭିଡିଓର ସତ୍ୟତା ସମ୍ପର୍କରେ କିଛି ବି ଜଣାପଡ଼ିନି। ଏହି ଭାଇରାଲ ଭିଡିଓକୁ ଆଧାର କରି କମିଶନରଙ୍କ ନିକଟରେ ଆଜି ହାଜର ହେବାକୁ ଇଟାଲିଆଙ୍କୁ ସମନ କରାଯାଇଥିଲା।
